google/wiki40b huggingface dataset:
Variety

Historie

Variety ble lansert i 1905 av Sime Silverman. Hovedkvarteret lå i New York. Tidsskriftet skulle dekke vaudeville og ble utgitt ukentlig i perioder. Da filmindustrien fikk økende popularitet, lanserte Silverman Daily Variety. Denne avisen hadde hovedkvarter i Hollywood og ble utgitt daglig. Kort tid etter lanseringen av Daily Variety døde Silverman. Sønnen hans, Sidne, etterfulgte han som forlegger for begge utgavene. Da han døde i 1950, ble sønnen hans, Syd, hovedarving til det som da het Variety Inc. Formynderen Harold Erichs styrte firmaet de neste seks årene. Da tok Syd, som var uteksaminert fra Princeton University, over driften. I 1987 solgte han firmaet til Cahners Publishing (nå Reed Elsevier) for 64 millioner dollar.

Utgivelser

Variety gis ut ukentlig og distribueres internasjonalt med en bred dekning av filmer, fjernsyn, teater, musikk og teknologi, skrevet for ledere i underholdningsindustrien. Daily Variety, som har hovedkvarter i Los Angeles, leverer nyheter fra filmindustrien i Hollywood og teaterscenen på Broadway. Daily Variety Gotham, ble lansert i 1998 og er New York-utgaven av tidsskriftet. Denne utgaven fokuserer mest på underholdningsindustrien på USAs østkyst. Den produseres tidligere på kvelden enn Los Angeles-utgaven, slik at den kan leveres i New York allerede den påfølgende morgenen. Variety.com er Internett-versjonen av Variety, og var en av de første nettavisene som tok betaling for å få tilgang da den ble lansert i 1998.

Beliggenhet

På slutten av 2008 flyttet Variety sine Los Angeles-kontorer til et høyhus på Wilshire Blvd midt i Miracle Mile-området. Høyhuset ble kalt Variety Building og har et rødt og opplyst skilt med Variety-logoen på toppen på bygningens nord- og sørside. Det har 31 etasjer og 360 graders utsikt over byen.
Decellophylla

Utseende

En middelsstor (ca. 17 millimeter), avlang, brunlig oldenborre. Forkroppen er tett hårkledt og brunsvart, dekkvingene med kort hårkledning, brune. "Snuten" (clyepus) er avrundet med opphøyd forrand. Antennene er 10-leddete med en seks-leddet vifte der de to innerste bladene er mye kortere enn de øvrige.

Utbredelse

Arten er kjent fra Somalia.
Pavel Josef Vejvanovský

Liv

Vejvanovský studerte ved jesuittkollegiet i Opava mellom 1656 og 1660 og ble der kjent med Heinrich Ignaz Franz Biber. I 1664 ble Vejvanovský medlem av kapellet til fyrstbiskop Karl Liechtenstein-Kastelkorn (1624–1695) i Olomouc. Biber var leder for orkesteret ved biskopens sommerresidens i Kroměříž fram til han forlot posten i 1670. Vejvanovský overtok da funksjonen som leder for ensemblet, og hadde den fram til sin død i 1693. Han fikk imidlertid aldri tittelen kapellmester og forble titulert trompetér (tubicen campestris).
Vejvanovský behersket flere språk og eide et betydelig bibliotek.

Musikk

Omtrent ett hundre verk, messer motetter offertorier, vespere og instrumentalverk er bevart. Hans komposisjonsstil er en syntese av den senere wienerske og venetianske barokkmusikken og verkene hans preges av en fascinerende blanding av friske melodiføringer, strengt formal oppbygging og en kompleks og dyktig utført instrumentering.
Erythromeris

Utseende

Middelsstore (vingespenn ca. 80 millimeter), brunlige påfuglspinnere. Forvingen er brun med en mørk midtflekk (gjerne noe kantete), kan også ha to svarte tverrstriper. Bakvingen er brunrød med en øyeflekk med blå kjerne, og et mørkt tverrbånd utenfor denne.

Levevis

Larvene lever gjerne selskapelig, i alle fall som unge, på ulike busker og trær. Som andre påfuglspinnere har de voksne reduserte mundeler, og de tar ikke næring til seg. Noen flyr om natten, andre om dagen.

Neslehår

Larvene, til dels også de voksne sommerfuglene, er kledt med neslehår. Disse frigjør gift om man kommer i kontakt med dem og kan utløse hudirritasjon, av og til også mer alvorlige komplikasjoner. Larvene sitter gjerne i tette samlinger på trestammer, og er nokså godt kamuflert, slik at man uaktsomt lett kan komme i kontakt med dem.

Utbredelse

Slekten er utbredt i Ecuador og Colombia.
Normaintcoy

Normaintcoy var den engelske betegnelsen på Det norske Verkstedskompaniet i UNIFIL. Det var gjennom de fleste årene Norge hadde styrker i Libanon forlagt nær den mer urolige, vestlige delen av UNIFILs operasjonsområde, ved byen Tibnin. Mesteparten av jobben til soldatene var gjort innenfor gjerdet i leiren «Camp Scorpion», og hadde vanligvis ikke den nære kontakten med stridende parter som naboen, den irske bataljonen Irishbatt hadde.

Arbeidsoppgaver

Midt inne i den irske bataljonens ansvarsområde lå det norske verkstedskompaniet, NorMaintCoy (NMC). 160 nordmenn og 19 sivilansatte jobbet i 1988 for å hjelpe hele UNIFIL. Av en bilpark på nesten 1500 biler i UNIFIL hadde NMC ansvaret for reparasjoner og vedlikehold på over 550 av disse. De fleste var store, tyngre kjøretøy. I tillegg hadde Normaintcoy ansvar for reparasjon av aggregater og sambandsutstyr, som radar, telefoner og radio samt kikkerter og annet optisk utstyr.
Særlig på kjøretøysiden hadde Normaintcoy på slutten av 1980-tallet hatt litt problemer med å fylle personellkvoten. Bilmekanikere hadde i likhet med resten av bilbransjen gode dager i Norge med rekordhøye salgstall, og dermed føyk også lønningene i været. Det gjorde at det ikke var spesielt gunstig økonomisk sett å tjenestegjøre i Libanon, men ved hjelp av en stor rekap-prosent, gikk kabalen opp til hver kontingent.
I Normaintcoy var det i kontingent XIX hele fem «trekaper» og 41 vanlige rekaper til de forskjellige avdelingene. Det var en mye høyere prosent enn man hadde i Norbatt eller blant de norske i Naqoura.
Det var en stor bredde i NMCs arbeidsoppgaver, og de krevde toppfolk på de fleste avdelinger. Gjennomsnittsalderen i Normaintcoy var høyere enn for eksempel i Norbatt, fordi det krevdes flere eksperter til de forskjellige avdelingene. Det gjorde igjen sitt til at samholdet mellom soldater og befal var spesielt godt.
– Vi levde tett sammen, var alle avhengige av hverandre og derfor ble omgangstonen gemyttelig. Slik ble det, når man jobbet i teamwork som her, sa soldater og befal i Normaintcoy.
Winnetka

Winnetka er en by i Cook County i det nordøstlige Illinois i USA, ved Lake Michigan ca 26 km nord for det sentrale Chicago. Ved folketellingen i år 2010 bodde 12 187 personer i byen (rangert som village). I 2011 ble Winnetkas postnummer 60093 rangert som det fjortende rikeste postnummerområdet i USA.
I 1990 og 1992 ble deler av Alene hjemme og Alene hjemme 2, Forlatt i New York innspilt på 671 Lincoln Ave. i Chicagoforstaden.
Ingeborg Sandvik Kristensen

Familie

Ingeborg Sandvik Kristensen var datter av overlærer, musikklærer og dirigent Paul Knutsen Barstad Sandvik (1847-1936) og Nikoline Mork (1847–1927) fra Volda, og søster av operasangeren Dagny Sandvik og musikkforskeren og folkeminnesamleren Ole Mørk Sandvik. Sangeren Elisabeth Munthe-Kaas var hennes svigerinne. Hun var gift med kontorsjef og rittmester Arne Kristensen.

Utdannelse

Ingeborg Sandvik Kristensen vokste opp i en usedvanlig musikalsk familie, og allerede i oppveksten seltok hun i oppførelser i fødebyen Hamar. Hun utdannet seg først til lærer, men fra 1909 tok hun sangundervisning hos Gina Sandberg. Deretter studerte hun i München i 1911-1912 og i London i 1912-1913.

Karriere

Ingeborg Sandvik Kristensen var kjent for sin lyse, tindrende og bærende sopranrøst. Hennes spesialområde ble romanser, og særlig hennes tolkninger av Edvard Grieg og Halfdan Kierulf ble høyt verdsatt. Hun ble bbetraktet som en djerv og selvstendig person, med et følsomt genytt og en høy intelligens.
Ingeborg Sandvik Kristensen fikk sin debut i Kristiania 14. oktober 1913. I årene som fulgte reiste hun på flere turneer, blant annet i Nord-Norge med den svenske komponisten og pianisten Sigurd von Koch. På Opera Comique gestaltet hun i 1918 og 1919 rollene som Lola i Cavalleria Rusticana og Rosina i Rossinis Barbereren i Sevilla. I 1930 opptrådte hun i Berlin og München, og året etter reiste hun til Stockholm for å innta ledende roller i BachsMatteuspasjonen (Bach) og Beethovens 9. symfoni. I 1931 sang hun dessuten sopranpartiet i Honeggers Kong David.
Ingeborg Sandvik Kristensen var en periode lærer i stemmebruk ved Menighetsfakultetet. Hun var også styremedlem i Norsk Operaforbund, Oslo Musikklærerforening, Kirkesangforbund for Oslo bispedømme og Norsk Tonekunstsamfunn.
Roger Hansen

Roger Hansen er en norsk kjelkehockeyspiller. Han er i dag keeper og coach for Jordal Ishockeyklubb Kjelkehockey.
Miragoâne

Miragoâne er en havneby i det sørvestre Haiti. Den er hovedstad for departementet Nippes. Miragoâne hadde i 2012 en beregnet folkemengde på 12 122, med 59 670 i kommunen med samme navn.
Byen ligger ved en bukt ved samme navn, ca. 100 km vest for landets hovedstad Port-au-Prince. Den ble grunnlagt av engelskmenn på 1600-tallet. Under en borgerkrig ble byen rasert i 1883.
Miragoâne har en viktig havn hvorfra det utskipes kaffe, frukt og trevirke.
Sandsøya (Harstad)

Sandsøya er ei øy i Harstad kommune i Troms. Øya ligger øst for Grytøya og sørøst for Bjarkøya, og har et areal på 10,91 km². Høyeste punkt på øya er Veten på 212 moh. Sandsøya hadde i 2001 107 innbyggere.
Det er fergeforbindelse mellom Altevik på Sandsøya og Fenes på Grytøya og Austnes på Bjarkøya (Rutetider: ). Bjarkøy kommune ønsket å knytte Sandsøya og Bjarkøya til Grytøya med undersjøiske veitunneler. Bjarkøyforbindelsen ble imidlertid ikke prioritert under Troms fylkestings behandling av Nasjonal transportplan i april 2005. 
Det er også forbindelse med hurtigbåt fra Sandsøya til Harstad, Bjarkøy, Kjøtta og Senja. (Rutetider: )
Ved kommunevalget i 2005 ble Jorunn Berg fra Sandsøya valgt til ordfører i Bjarkøy. Hun representerer Sandsøy og Fenes/Skjellesvik Bygdeliste, også kalt Sandsøylista.
Arica y Parinacota

Historie

Som det nordligste området av Chile har Arica og Parinacota-regionen vært sentrum i en langvarig strid mellom Chile og Peru. Opprinnelig var området, sammen med Tarapacá-regionen, en region i Peru, mens Antofagasta-regionen hørte til Bolivia. Under salpeterkrigen (1879–83) erobret Chile disse to områdene, og med Ancóntraktaten, som ble inngått mellom Peru og Chile i 1883 ble det formelt besluttet at Tarapacá-regionen skulle tilhøre Chile. I tillegg forble Tacna og Arica okkupert av Chile i en tiårsperiode, hvoretter de to områdenes tilhørighet skulle bestemmes gjennom en folkeavstemning.
Det skulle imidlertid ta flere tiår før grensen ble endelig fastsatt. Først i 1929, med USA som megler, ble det besluttet at Tacna-regionen skulle tilhøre Peru og Arica tilhøre Chile.
Da grunnlaget for den nåværende regioninndelingen ble lagt i 1974, ble dette området en del av Tarapacá-regionen. I 2006 ble det gjort en revidering av regioninndelingen, som førte til opprettelsen av to nye regioner. Arica y Parinacota var den ene, og består av Arica og Parinacota, de to nordligste provinsene i Tarapacá-regionen fra 1974.
Etter innføringen av den nye regionen protesterte Peru mot loven, fordi dens regjering mente at den nye regionen også inkluderte et stykke av Tacna-regionen, som er peruansk. Chiles Høyesterett underkjente deretter loven, som ble endret på en slik måte at en egentlig grensestrid ble unngått. Det ble spesielt understreket at loven ikke endret på grensen mellom de to landene, heller ikke i havet utenfor kysten. Selv om loven senere ble akseptert av det internasjonale samfunnet generelt, så var Peru ikke fornøyd og brakte tvisten over grenselinjen inn for Den internasjonale domstolen i Haag, hvor den ennå ikke er endelig avgjort per juni 2011.
Macau University of Science and Technology

Macau University of Science and Technology (MUST) eller Universidade de Ciência e Tecnologia de Macau; 澳門科技大學 / 澳门科技大学 er et vitenskapelig-teknologisk universitet i Macao. Det ligger på Cotai ovenfor The Venetian Macao ved øya Taipa, og rett ved Macao internasjonale flyplass.
Universitetet er en privat institusjon, og det første høyere lærested grunnlagt i Macao etter Portugals overlevering av Macao til Folkerepublikken Kina i 1999.
I 2006 åpnet universitetet et sykehus, kjent lokalt som MUST-hospitalet. Det benytter seg både av vestlig medisin og kinesisk tradisjonell medisin.
Uganda under VM i friidrett 2015

Resultater

(q – qualified, NM – no mark, SB – season best)
Aabenraa

Aabenraa eller Åbenrå (lokal dialekt: Affenrå, tysk: Apenrade) er en by i Sønderjylland, Aabenraa kommune i Danmark med 15 750 (2013) innbyggere. Byen var tidligere administrasjonssenter for Sønderjyllands amt og etter kommunalreformen i 2007 er den senter for Aabenraa kommune.
Aabenraa er en viktig havneby. I tillegg finnes ulike industribedrifter som Marcussen & Søn og Callesens Maskinfabrik.
Betydelige bygninger i byen er St. Nikolaj kirke fra Valdemars tid samt Brundlund slott grunnlagt av dronning Margrethe I omkring 1400. Det finnes også flere restaurerte kvartaler fra 1800-tallet som: Slotsgade, Store og Lille Pottergade, Nygade, Nybro, Skibbrogade og Gildegade.

Historie

Aabenraa kommer fra bynavna Opnør og Opnøraa, men betydningen «åpen strand» har også vært foreslått.
Byen oppsto tidlig i middelalderen omkring bispeborgen Opnør Hus. I middelalderen var byen kjent for sitt fiskeri og sin humlefremstilling. Byen fikk status som kjøpstad i 1240. Aabenraa hørte etter den danske arvedelingen i 1560 og frem til arvehyllingen i 1721 under Gottorp-hertugene.
Byen hadde sin storhetstid fra 1750-tallet og frem til 1864. I denne perioden var byens skipsfart i stor vekst med handel på Middelhavet, Kina, Sør-Amerika og Australia. Aabenraa hadde det danske monarkis største handelsflåte etter København og Flensborg. Byens fire til seks skipsverft var berømte for sine skip. Mest berømt ble klipperen Cimber som seilte fra Liverpool til San Francisco på 106 døgn i 1857. 
Fra 1864 til 1920 var byen en del av Preussen. Ved folkeavstemningen i 1920 var det 2 323 danske og 2 734 tyske stemmer. Også i dag finnes det en stor tysk minoritetsgruppe i byen. Den tyskspråklige dagsavisa Der Nordschleswiger publiseres i byen.
Cylicasta

Utseende

Nokså store, avlange, brunspraglete trebukker med lange, tynne antenner. Oversiden har mønstre dannet av lyse skjell. Pronotum har ikke pigger på sidene og er sylindrisk til tønneformet, en del smalere enn de parallellsidige dekkvingene, som har litt utstående "skuldre".

Utbredelse

Slekten er vidt utbredt i Mellom- og Sør-Amerika, fra Nicaragua i nord til Argentina i sør.
Tommy Körberg sjunger Birger Sjöberg

Tommy Körberg sjunger Birger Sjöberg er et musikkalbum med Tommy Körberg, utgitt i 1973.
Omgang

En omgang eller ambulatorium av (fra latin ambulo, vandre) er en lang og smal gangsone som går rundt en bygning. Uttrykket er ofte brukt om den sonen som går rundt koret, koromgangen, og som ble brukt av pilegrimer på vei til en helgengrav eller et annet hellig sted i kirken.
Holmlia

Holmlia tilhører den sørøstre bydelen Søndre Nordstrand, og er blant Oslos største og nyeste drabantbyer/boligstrøk. Avstand til bysenteret, er omtrent én mil. Området består av omkring 4 500 leiligheter med tilsammen ca. 12 000 beboere og ble hovedsakelig utbygd i 1980-årene. Den første innflyttingen i forbindelse med drabantbyutbyggingen skjedde høsten 1980 på Sloreåsen. Holmlia-navnet stammer fra Holmlia stasjonen med samme navn på Østfoldbanen, som igjen er konstruert fra gården Holm kombinert med husmannsplassen Lia. (Det første forslaget, Holm stasjon, ble avvist av Jernbaneverket fordi Vestfoldbanen allerede hadde en Holm stasjon.) Holmlia har en sentral beliggenhet; det tar 13 minutter med tog til Oslo S. Området er omgitt av mye skog og har gode turmuligheter. 
Stasjonsområdet med trappen er tegnet av NSB Arkitektkontor v/ Arne Henriksen. Prosjektet mottok Houens fonds diplom for 1988. Den nye Holmlia stasjon (som ble anlagt noen hundre meter nord for den gamle stasjonen) ble tatt i bruk i juni 1982.

Holmlia senter

Senteret ble åpnet i desember 1982. Området foran Holmlia senter er knutepunkt for flere bussruter. Senteret består av flere bygninger rundt en åpen plass og 
har et utvalg butikker som dagligvarehandel, Vinmonopol, bokhandel, blomsterbutikk osv. Holmlia  politipost, som ble opprettet i 1984, har også kontorer på senteret. Politiposten er et "servicekontor" for Manglerud politistasjon og er en del av stasjonenens kriminalitetsforebyggende arbeid.

Søndre Aas gård

Søndre Aas Gård og Miljøsenter ligger i Rosenholmveien 11 og er en miljøgård for barn og voksne i alle aldre. Gården ble overtatt av Oslo kommune i 1970 og planen var at det skulle bygges boliger på området. Ansatte ved Ungdomskontoret grep fatt i saken og det ble etter hvert et levende miljø på gården. Den har i dag  18 hester av forskjellige norske raser, gammelnorske spelsauer går ute hele året. To purker bor på gården og formerer seg stadig. Gården har ellers flere forskjellige typer høns og påfugl
Paprika

Paprika er en storvokst, mild variant av paprikaslekten som blir brukt som grønnsak og garnityr i matlaging.
Paprika finnes i mange ulike farger, mørkefiolett, gul, rød, grønn, hvit og orange. Den grønne paprikaen er kart som endrer farge når den modner. 
Paprika kommer opprinnelig fra Syd- og Mellom-Amerika, men den milde smaken kommer fra et recessivt gen som ble oppdaget og dyrket videre i Ungarn. 
Paprika inneholder mye A-, B- og C-vitamin. De grønne inneholder bare halvparten så mye. Paprika kan brukes til det meste av middager, sauser, supper, smørbrød osv.
Alacia alata

Utbredelse

Arten er funnet i Indiahavet og Atlanterhavet.
Slettneset (Svalbard)

Slettneset er en odde i Van Muydenbukta, like nordøst for Kapp Martin i det sørvestligste Nordenskiöld Land, ved utløpet av Bellsund - på vestre Spitsbergen. Slettneset er flatt med bare 5 meters høyeste punkt, og neset skjæres opp av Slettnesvatna i vest. Det er grunne skjær utenfor odden.
her ligger en tufte av en pomor-russisk fangsthytte fra 1800-tallet. Sysselmannen på Svalbard fører utvidet oppsyn og vedlikehold av dette kulturminnestedet, som inngår i de 50 mest prioriterte kulturminnene på Svalbard.
Odden ligger i Nordenskiöld Land nasjonalpark.
Filippinene

Klima

Klimaet på Filippinene er varmt, fuktig og tropisk. Gjennomsnittstemperaturen ligger på 26.5 °C. Det forekommer tre årstider: Tag-init/Tag-araw (den varmeste, fra mars til mai), Tag-ulan (regntiden, fra juni til november), og Taglamig (den kaldeste tiden på året, fra desember til februar). Den sørvestlige monsunen (mai-oktober) er kjent som "habagat", og den nordøstlige monsunens tørre vind (november-april) kalles "amihan".

Språk

Det snakkes rundt 105 forskjellige språk på Filippinene. Ti av dem har over en million brukere: tagalog, cebuano, hiligaynon, waray-waray, ilokano, capampangan, bicol, pangasinan, maranao og magindanao. Landets offisielle språk er engelsk og filippinsk. Engelsken stammer fra tiden da landet var en amerikansk koloni i første halvdel av 1900-tallet. Filippinsk er et språk som ble konstruert på grunnlag av tagalog for å fungere som nasjonalspråk, og snakkes hovedsakelig i Manila og provinsene rundt. De to offisielle språkene er de dominerende innen utdanning, forskning, administrasjon og media. Filippinsk engelsk(taglish) regnes som en egen variant av engelsk.

Regjering

Den filippinske regjeringen har tre grener: utøvende, lovgivende og rettslig. Presidenten i Republikken Filippinene er statsoverhode og leder av den utøvende statsmakt. Presidenten velges for en periode på seks år. Benigno Aquino III er president siden 2010 og Jejomar Binay er visepresident siden 2010. Presidenten utnevner sekretærer, som hver administrerer en regjeringavdelning. Sekretærene omfatter kabinett.     
Den lovgivende makten utøves av Kongressen (filippinsk: Kongreso ng Pilipinas). Kongressen består av to hus: Senatet (filippinsk: Senado ng Pilipinas) og Representantenes hus (filippinsk: Kapulungan ng Kinatawan). Senatorene velges for en periode på seks år og medlemmer av Representantenes hus velges for en periode på tre år.    
Hver provins har en valgt guvernør, viseguvernør og et provinsråd (filippinsk: Sangguniang Panlalawigan). Hver by har også en valgt borgermester, viseborgermester og et bystyre (filippinsk: Sangguniang Panlungsod).
Harald Berntsen

Bakgrunn, utdannelse og yrke

Berntsen er  oppvokst i Eidanger, et område med en stor industriarbeiderklasse, noe som tidlig påvirket Berntsen politisk. Berntsen var selv sønn av en Hydro-arbeider. Arbeidermiljøet rundt Norsk Hydro var grunnleggende sosialistisk og Berntsen ble tidlig politisk engasjert.
Da Sosialistisk Ungdomsforbund ble stiftet som Sosialistisk Folkepartis ungdomsorganisasjon i 1963 var Berntsen aktiv. Han deltok på landsmøtet i 1963, og var med i redaksjonen for SUFs blad Ungsosialisten året etter. Da Ungsosialisten kom som bilag i avisa Orientering i 1966 sto han som redaktør.
Berntsen ble senere en lederskikkelse i det venstreradikale-miljøet på Blindern. Han var med i Kommunistisk Arbeiderforbund fra 1973 og ble et sentralt medlem i Kommunistisk Universitetslag (KUL, stiftet 1973), som i flere år samarbeidet nært med KA. Berntsen var i deler av 1970-tallet redaktør av KAs avis Den røde arbeideren og KAs s tidsskrift Røde Fane.
På den radikale venstresida har Harald Berntsen vært en av AKPs bitreste motstandere. 
Berntsen har utgitt en rekke historiske verk samt to selvbiografiske bøker: Det lange friminuttet fra 1998 som dokumenterer framveksten av den radikale studentbevegelsen i Norge på 1960-tallet, og selvbiografiske romanen Ut fra 2001 som beskriver hans barndom og ungdomstid på Herøya i Eidanger (nå del av Porsgrunn) til han reiste til Oslo for å bli student.
Berntsen er tidligere gift med Gerd-Liv Valla.
Kornspurv

Beskrivelse

Kornspurven er omtrent 19 centimeter lang og ganske kraftig bygd. På oversiden er den gråbrun med et innslag av rustbrun farge. På undersiden er den hvit med svarte prikker og streker. Begge kjønn har likt utseende men hannen er noe
større.  
I Danmark hekker ca 28 000 par av Kornspurven i følge Dansk Ornitologisk Forening, og i Sverige noen titalls par.
I Norge har arten hekket i Rogaland og Agder på 1800- og 1900-tallet, men det er i liten grad dokumentert. Det er gjort noen få enkeltstående hekkefunn på Jæren på 2000-tallet, men dette er så sjelden forekomst at arten i Norge har status som regionalt utdødd.
Vali Ionescu-Constantin

Verdensrekord

1. august 1982 forbedret både Ionescu og Anisoara Cușmir den eksisterende verdensrekorden på 7,09, først Cușmir med 7,15, deretter Ionescu med 7,20.
Karl Drais

Karl Friedrich Christian Ludwig Freiherr Drais von Sauerbronn, eller bare Karl Drais (født 19. april 1785 i Karlsruhe, død 10. desember 1851 samme sted), er en tysk oppfinner som er kjent for å ha funnet opp flere typer sykler, samt den pedaldrevne dresinen. Han oppfant også den første skrivemaskinen med 25 bokstaver, en stenografimaskin med 16 taster og hullstrimmel.
Karl Toko Ekambi

Landslaget

Han ble tatt ut i Kameruns tropp til FIFA Confederations Cup 2017 i Russland.
Byavisa

Historikk

Den ble etablert av tidligere ansatte i Avisa Trondheim da denne gikk konkurs i februar 1996. Første utgave kom i mai 1996.
Byavisa ble kjøpt av Norsk Avisdrift i 1998. Danske Søndagsavisen og senere A-pressen kom inn som eiere i 1999, og erstattet blant annet tidligere pornoblad-gründer Sten Ture Jensen på eiersiden. A-pressen solgte seg helt ut i 2001 og overlot alt til danskene.
Foruten Byavisa gav Norsk Avisdrift ut fire andre gratisaviser i Oslo og Akershus. I 2002 ble alle avisene lagt ned, deriblant Osloposten som alene kostet eierne 100 millioner kroner. Byavisa fikk imidlertid leve videre.
I 2003 startet avisen å utgi Byens Næringsliv. I november 2005 ble det etablert en søsterpublikasjon i Stjørdal og omegn, Byavisa Stjørdal. Byavisa Stjørdal ble imidlertid lagt ned etter ett års drift.
I 2008 solgte de danske eierne Byavisa og utgiverselskapet Norsk Avisdrift til NR1 Adressa-trykk Orkanger, som igjen eies av A-Media AS (Nr1trykk AS) (50 %) og Polaris trykk Trondheim AS (50 %), som igjen er datterselskaper av Amedia og Polaris Media.
Byavisa ble distribuert i ca 73 500 eksemplarer i Trondheim og sentrale deler av Melhus kommune. Avisa ble distribuert av Adressa Distribusjon AS. Redaktør var Karina Lein frem til 1. juni 2016. Daglig leder var Erlend Rogstad frem til 31. mai 2016. Byavisa ble styrt avviklet fra 1. juni 2016.